**Oznam pre stravníkov v školskom roku 2023/2024**

1. **Úhrada stravného**

Úhrada stravného sa realizuje bezhotovostným platobným stykom mesačne vopred nasledovne:

* uskutočňuje sa formou preddavku (trvalý príkaz na úhradu obmedzený na čas od augusta do mája alebo internetbankingom), trvalý príkaz si zadáte vo Vašej banke,
* v prípade zmeny, čísla účtu z ktorého sa stravné uhrádza – uvedeného na prihláške na stravovanie, žiadam Vás o okamžité písomné oznámenie uvedenej skutočnosti,
* **poštové poukážky sa nevydávajú.**

**Výška ceny obeda**

1. žiaci SŠ a iných škôl **2,40 €**

2. zamestnanci SŠ **1,87 €**

3. cudzí stravníci **5,35 €**

4. dôchodcovia **5,35 €**

**Výška ceny večere**

1. Zamestnanci SŠ **1,79 €**

**Údaje pre zadanie trvalého príkazu:**

**Číslo účtu/ IBAN (školskej jedálne):** SK03 8180 0000 0070 0066 3463

**Variabilný symbol:** evidenčné číslo stravníka bude stravníkovi pridelené po odovzdaní prihlášky na stravovanie u vedúcej školskej jedálne.

Tento údaj je veľmi dôležitý nakoľko sa jedná o údaj, ktorý zabezpečí správne priradenie platby stravníkovi – prosím neuvádzajte iné číselné údaje.

**Správa pre prijímateľa – účel platby alebo poznámka:**

* uviesť priezvisko a meno žiaka a triedu žiaka – prosím neuvádzajte meno rodiča alebo iné poznámky, pozor - priezvisko platiteľa (rodiča) nemusí byť totožné s priezviskom žiaka,
* uviesť priezvisko a meno stravníka

1. **Prihlasovanie a odhlasovanie na stravovanie**

Záujemca o stravovanie si vyzdvihne prihlášku na stravovanie u vedúcej školskej jedálne alebo vytlačí z internetovej stránky školy v časti „Stravovanie“ – vyplnenú a podpísanú odovzdá vedúcej školskej jedálne. Na stravovanie môže byť prihlásený až po odovzdaní uvedenej prihlášky.

Odber stravy ako aj odhlasovanie sa vykonáva elektronickým systémom prostredníctvom identifikačného čipu, ktorý si stravník zakúpi u vedúcej školskej jedálne. Tento čip mu bude slúžiť po celú dobu stravovania v školskej jedálni.

**Cena jedného čipu: 6,00 €**

Prihlasovanie a odhlasovanie na stravu sa vykonáva:

* + **deň vopred do 13:30 hod.**

Po tomto termíne bude stravník na stravovanie prihlásený až od nasledujúceho dňa. V prípade, že úhrada stravného nebola včas zrealizovaná (prevod platby môže trvať aj 2 dni), na stravovanie môže byť stravník prihlásený po odovzdaní potvrdenia o úhrade (výpisom z účtu o prevode – môže sa zaslať na email vedúcej školskej jedálne), kedy mu bude aktivovaná identifikačným čipom.

1. **Výdaj obedov**

* **od 11:45 hod. do 15:00 hod.**

1. **Odhlasovanie zo stravy**

Kedy sa odhlasuje:

* + počas ochorenia,
  + počas školských akcií – týka sa to len niektorých tried – výlety, exkurzie, účelové cvičenia, kurzy pohybovej aktivity, súvislá odborná prax a podobne,
  + počas neprítomnosti v škole.

**Stravník sa môže zo stravy odhlásiť v uvedených termínoch:**

Prednostne:

* prostredníctvom terminálu umiestneného pred vstupom do školskej jedálne,
* prostredníctvom internetu – www.strava.cz, číslo jedálne 9028,

V závažných prípadoch:

* osobne – kancelária vedúcej školskej jedálne (č.d.: 120),
* na telefónnom čísle: 051/7583071

**Upozorňujem Vás, že po tomto termíne elektronický systém neumožní odhlásiť sa zo stravy na nasledujúci deň.**

V prípade náhleho ochorenia stravníka je možné stravu odobrať **v prvý deň do obedára a to v čase od 11:45 hod. do 12:05 hod.** **Počas hlavného výdaja t.j. od 12:05 hod. do 15:00 hod. sa strava do obedára nevydáva.** **Čip je neprenosný !!!**

POZOR!

**Odhlasovanie a prihlasovanie stravy cez internet na pondelok sa dá realizovať len počas pracovných dní t.j. najneskôr v piatok do 13:30 hod. V prípade ochorenia môžete odhlásenie vykonať osobne alebo telefonicky v pondelok ráno do 07:30 hod.**

**ZA NEODOBRATÚ ALEBO VČAS NEODHLÁSENÚ STRAVU SA NÁHRADA NEPOSKYTUJE.**

1. **Zabudnutie čipu**

* ak si stravník zabudne čip na stravovanie - v kancelárií vedúcej školskej jedálne mu bude vystavený náhradný stravný lístok, a zároveň bude zablokovaný odber stravy na čipe,
* náhradné stravné lístky sa vydávajú **do 11:45 hod.,**
* **v čase hlavného výdaja stravy od 12:05 hod. do 15:00 hod. sa náhradné lístky nevydávajú.**

1. **Strata čipu**

* túto skutočnosť treba **okamžite nahlásiť v kancelárii vedúcej školskej jedálne**, kde bude čip následne zablokovaný pre prípad neoprávneného použitia,
* pre pokračovanie v stravovaní je potrebné zakúpiť nový čip.

1. **Vrátenie preplatku stravného**

* vyúčtovanie zálohových platieb (preplatok stravného) sa uskutoční do konca školského roka, t. j. do 31. júla poukázaním na účet stravníka, z ktorého boli realizované platby (v prípade zmeny čísla účtu, z ktorého sa stravné uhrádza – uvedeného na prihláške na stravovanie, žiadam Vás o okamžité písomné oznámenie uvedenej skutočnosti),
* v prípade ukončenia stravovania – v priebehu školského roka, sa vyúčtovanie zálohových platieb (preplatok) uskutoční na základe žiadosti o vrátenie preplatku (vzor žiadosti nájdete na internetovej stránke školy v sekcii „Stravovanie“), Žiadosť o vrátenie preplatku nemusia odovzdávať žiaci, ktorí ukončili stravovanie na konci školského roka.

1. **Odhlásenie sa zo školského stravovania**

* na konci školského roku budú preplatky automaticky vrátené bez žiadostí stravníka ku dňu účtovnej uzávierky. V prípade nejasností alebo požiadaviek obráťte sa na vedúcu školskej jedálne a určite nájdeme riešenie.